Minahasa turstrigo

La Minahasa turstrigo (Tyto inexspectata) aŭ Minahasa maskostrigo estas strigo de la familio titonedoj. Ĉi tiu estas unu el la du grupoj de strigoj, dum la alia estas strigedoj. Ĝi estas mezgranda masko-strigo troviĝanta kiel endemio en la insulo Sulaveso, Indonezio. La nomo estas derivita el la Minahasa Duoninsulo, kie ĝi estis por la unua fojo priskribita kiel reproduktanta birdo; tamen, ĝi vivas ankaŭ en nord-centra Sulaveso.

La Minahasa turstrigo havas mallongajn flugilojn kun enverguro de 240–250 mm, bone taŭgajn por sia vivejo en profundaj arbaroj. Ĝi ŝajnas preferi neĝenatan aŭ iomete ĝenatan pluvarbaron je altitudoj de 100–1 600 m. Ĉar la primaraj malaltebenaĵaj arbaroj sur la duoninsulo Minahasa estas detruitaj, la supervivado de la specio dependas de la pli nealireblaj montaraj arbaroj. La specio loĝas certe en du grandaj protektitaj regionoj (nome Naciaj Parkoj Bogani Nani Wartabone kaj Lore Lindu) establitaj en centra Sulaveso kaj Duoninsulo Minahasa. La restanta populacio estas taksita je 2 500–10 000.

 Referencoj 

 Bibliografio 
 Bruce, M. D. (1999). "Family Tytonidae (Barn-owls)". En del Hoyo, J.; Elliott, A.; Sargatal, J. (eld.). Handbook of Birds of the World, Volume 5: Barn-owls to Hummingbirds. Lynx Edicions. ISBN 84-87334-25-3.
 Shawyer, Colin (1994). The Barn Owl. Hamlyn. ISBN 0-600-57949-2.
 Svensson, Lars; Zetterström, Dan; Mullarney, Killian; Grant, Peter, J. (1999). Collins Bird Guide. Harper & Collins. ISBN 0-00-219728-6.
 Taylor, Iain (2004). Barn Owls: Predator-prey Relationships and Conservation. Cambridge University Press. ISBN 978-0-521-54587-7.
Wildlife-australia.com

Eksteraj ligiloj

BirdLife Species Factsheet

Kategorio:Strigoformaj
Kategorio:Birdoj de Indonezio